Žemųjų Tatrų nacionalinis parkas

Žemųjų Tatrų nacionalinis parkas (svk. Národný park Nízke Tatry, trump. NAPANT) – didžiausias nacionalinis parkas Slovakijoje, įsikūręs tarp Vaho ir Hrono upių slėnių. Parko teritorija kartu su buferine zona apima visą Žemųjų Tatrų kalnų grandinę. Parkas plyti Banska Bistricos (Banska Bistricos bei Brezno raj.), Žilinos (Ružomberoko ir Liptovsky Mikulašo raj.) ir Prešovo kraštuose (Poprado raj.). Parkas įkurtas 1978 m. Tuomet jis aprėpė tik 811 km² teritoriją. Galutinai ribos nustatytos 1997 m. Saugoma gamtinė teritorija su vaizdingais kalnų kraštovaizdžiais ir reljefo formomis, biologine rūšių įvairove. Parkas užima 728 km² plotą, buferinė zona – 1 102 km². Geografija Aukščiausia viršukalnė yra Diumbjeras (Ďumbier) (2 043 m). Kráľova hoľa duoda pradžią kelioms svarbioms Slovakijos upėms: Vahui, Hronui, Hnilecui ir Hernadui. Į parką įeina: 10 nacionalinių gamtos draustinių 10 gamtos draustinių 5 nacionaliniai gamtos paminklai 6 gamtos paminklai 1 saugoma teritorija Turizmas Turistiniuose maršrutuose yra populiarūs aktyvaus poilsio ir sporto objektai, tarp jų tokie kurortai, kaip: Jasna (Jasná) Talė (Tále) Demanovska dolina (Demänovská dolina) Čertovica Atviri lankymui kalnų urvai: Demanovskos Laisvės urvas (Demänovská jaskyňa Slobody) Demanovskos ledo urvas (Demänovská ľadová jaskyňa) Bystros urvas (Bystrá jaskyňa) Važeckos urvas (Važecká jaskyňa) Mirusių šikšnosparnių urvas (Jaskyňa mŕtvych netopierov) Nuorodos Oficiali svetainė Žemųjų Tatrų nacionalinis parkas slovakia.travel svetainėje Archyvuota kopija 2012-02-07 iš Wayback Machine projekto.